
Fluoros ruténium tartalmú katalizátorok előállítása és alkalmazása transzfer-hidrogénezési reakciókban

Mindennapjaink pazarló és környezetszennyező életvitelét a vegyipar teljes mértékben, esetenként túlzottan kiszolgálja. A zöldkémia egyik alapvető célkitűzése olyan technológiák megteremtése, melyek hosszú távon a lehető leggazdaságosabb keretek között mennek végbe, ezzel csökkentve közvetlen és közvetett környezetkárosító hatásukat. Ígéretes anyag a gamma-valerolakton1 (GVL), mivel természetes eredetű biomasszából – nem ehető szénhidrátokból – könnyen előállítható. Előnyös fizikai és kémiai tulajdonságai miatt, mint fenntartható folyadék,2 szerves platform molekulaként,3 oldószerként, oktánszám növelőként és üzemanyagként egyaránt alkalmazható.
Dolgozatom középpontjában a GVL, mint potenciális vegyipari alapanyag, és lehetséges gazdaságos előállítása áll. Jelen esetben a levulinsavat kétfázisú transzfer-hidrogénezéssel alakítottam át GVL-lé, melynek során egy ismert ruténium tartalmú komplex – {[2,5-Ph2-3,4-(p-MePh)2(η5-C4CO)]2H}Ru2(CO)4(μ-H)4 – perfluorozott változatát alkalmaztam katalizátorként, hidrogén donorként pedig hangyasavat használtam a megszokott molekuláris hidrogén helyett. Ezzel a módszerrel enyhébb reakciókörülmények között, kockázatmentesebben viszonyok állnak fent. Az eljárás jelentősége mindemellett abban nyilvánul meg, hogy a létrehozott fluoros kétfázisú rendszer5 (FBS) biztosítja a reagensek és a termék viszonylag egyszerű és hatékony elválasztását, ily módon a katalizátor újfent alkalmazható, melléktermék keletkezésével pedig – a víz mellett – nem kell számolni. Munkám során a prekurzor előállítása és alkalmazása mellett, a katalizátor aktivitását is vizsgáltam transzfer-hidrogénezési reakciókban.

